Blaze7451/Wiki-th-20250601 huggingface dataset:
เจ้าคณะตำบล

เจ้าคณะตำบลเป็นตำแหน่งพระสังฆาธิการ ปกครองคณะสงฆ์ในส่วนตำบล

**คุณสมบัติ**
 มีพรรษา 5 พรรษาขึ้นไปกับมีสำนักอยู่ในตำบลนั้น และ- กำลังดำรงตำแหน่งรองเจ้าคณะตำบลมาแล้วไม่ต่ำกว่า 2 ปี หรือ- กำลังดำรงตำแหน่งเจ้าอาวาสในตำบลนั้นมาแล้วไม่ต่ำกว่า 4 ปี หรือ- เป็นภิกษุที่มีสมณศักดิ์ หรือเป็นพระคณาจารย์ หรือเป็นเปรียญ หรือเป็นนักธรรมเอก

**รายนามเจ้าคณะตำบล (มหานิกาย)**

**คณะสงฆ์ภาค 6**

**จังหวัดสงขลา**

**คณะสงฆ์ภาค 14**

**จังหวัดสุพรรณบุรี**

**คณะสงฆ์ภาค 18**

**รายนามเจ้าคณะตำบล**

**จังหวัดสงขลา**

**อำเภอเมือง ๙๐๐๐๐ (๖ ตำบล)**

**อำเภอสิงหนคร**

**อำเภอสทิงพระ**

**อำเภอระโนด**
2. 
เจ้าคณะอำเภอสิงหนคร 
พระมหาบุญทิพย์ กิตติโสภโณ (ป.ธ.๗) 
วัดธรรมโฆษณ์  อำเภอสิงหนคร

รองเจ้าคณะอำเภอสิงหนคร 
พระครูปริยัติกิจจาภิรม (กระจาย,น.ธ.เอก,ป.ธ.๔)	
วัดเขาน้อย  อำเภอสิงหนคร  
3. 
เจ้าคณะอำเภอสทิงพระ 
พระครูปุญญาพิศาล ( น.ธ.เอก) 
วัดพะโคะ อำเภอสทิงพระ

รองเจ้าคณะอำเภอสทิงพระ
พระครูนันทสารกิจ(นธ.เอก) 
วัดจะทิ้งพระ อำเภอสทิงพระ
4. 
เจ้าคณะอำเภอระโนด 
พระครูวรสุตาธิคุณ (ประเสริฐ,นธ.เอก,ป.ธ.๔) 
วัดสามบ่อ อำเภอระโนด    

รองเจ้าคณะอำเภอระโนด
พระครูโกวิทย์ปัญญารัตน์ (นธ.เอก,พธ.บ) 
วัดสามบ่อ อำเภอระโนด    
5. 
เจ้าคณะอำเภอกระแสสินธุ์
พระมหาธนู ปญฺญาวฑฺโฒ (ป.ธ.๙,พธ.บ) 
วัดเอก   อำเภอกระแสสินธุ์
6. 
เจ้าคณะอำเภอควนเนียง 
พระครูโสภณจริยาภินันท์  (แต็ก,นธ.โท,) 
วัดโคกเมือง  อำเภอควนเนียง

รองเจ้าคณะอำเภอควนเนียง
พระครูโพธิธรรมญาร (ผิน,นธ.เอก,ป.บส.) 
วัดโพธิธรรมาวาส  อำเภอควนเนียง   
7. 
เจ้าคณะอำเภอรัตภูมิ 
พระครูวุฒิธรรมนิเทศก์ (จวง,นธ.เอก)
วัดใหม่ทุ่งคา  อำเภอรัตภูมิ

รองเจ้าคณะอำเภอรัตภูมิ 
พระครูปริยัติธรรมวิธาน (พริ้ม,นธ.เอก,ป.ธ.๔)
วัดใสท้อน  อำเภอรัตภูมิ
8. 
เจ้าคณะอำเภอบางกล่ำ 
พระครูสิตสุตพจน์ (วินูญ ป.ธ.๓,นธ.เอก)
วัดเลียบ อำเภอบางกล่ำ
9. 
เจ้าคณะอำเภอหาดใหญ่ 
พระครูอุทัยธรรมธาดา (อุเทน,นธ.เอก) 
วัดม่วงค่อม อำเภอหาดใหญ่

รองเจ้าคณะอำเภอหาดใหญ่ 
พระครูพิพัฒนโชติ ( ทอง,นธ.เอก) 
วัดดอน  อำเภอหาดใหญ่

รองเจ้าคณะอำเภอหาดใหญ่ 
พระครูศรีธรรมคุณากร (เฉี้ยง, นธ.เอก,ป.ธ.๖,พธ.บ) 
วัดศีรษะคีรี  อำเภอหาดใหญ่ 
10. 
เจ้าคณะอำเภอคลองหอยโข่ง
พระครูสิทธิสุตกรณ์ (สุเมต,นธ.เอก,ป.ธ.๓) 
วัดเลียบ  อำเภอคลองหอยโข่ง
11. 
เจ้าคณะอำเภอนาหม่อม 
พระมหากิตติพัฒน์  สิริธมฺโม (ป.ธ.๗) 
วัดนามหม่อม  อำเภอนาหม่อม 
12. 
เจ้าคณะอำเภอจะนะ 
พระครูธีรสุตคุณ (ธีรวุธ,นธ.เอก) 
วัดขุนทอง  อำเภอจะนะ  

รองเจ้าคณะอำเภอจะนะ 
พระครูวิศิษฏ์สารธรรม (สุทธิ,น.ธ.เอก,พธ.บ) 
วัดสะพานไม้แก่น อำเภอจะนะ
13. 
เจ้าคณะอำเภอนาทวี  
พระครูโอภาสวุฒิคุณ (สว่าง ,นธ.เอก,พธ.ม) 
วัดนาปรังประชาราม  อำเภอนาทวี

รองเจ้าคณะอำเภอนาทวี
พระครูพิพัฒน์กิตติสุนทร (สมศักดิ์ ,น.ธ.เอก,ปร.ด.) 
วัดลำชิง อำเภอนาทวี
14. 
เจ้าคณะอำเภอเทพา 
พระครูเมตตาธรรมรัต (ไมตรี,นธ.เอก)
วัดสุริยาราม  อำเภอเทพา

รองเจ้าคณะอำเภอเทพา 
พระครูโสตถิธีรคุณ (สายัณห์,น.ธ.เอก,รป.ม) 
วัดคงคาสวัสดิ์  อำเภอเทพา
15. 
เจ้าคณะอำเภอสะบ้าย้อย 
พระครูอรรถกิจไพศาล ( อนันต์, นธ.เอก,พธ.บ)
วัดสะบ้ายย้อย   อำเภอสะบ้าย้อย

รองเจ้าคณะอำเภอสะบ้าย้อย 
พระครูญาณโกศล (กล้าย,น.ธ.โท) 
วัดถ้ำตลอด อำเภอสะบ้าย้อย
16. 
เจ้าคณะอำเภอสะเดา
พระครูบัณฑิตธรรมาลังการ (ประสิทธิ์,นธ.เอก,ศศ.ม) 
วัดยางทอง อำเภอสะเดา

รองเจ้าคณะอำเภอสะเดา 
พระครูประโชติกิจโกศล (ธนโชติ ,น.ธ.เอก,ปร.ด) 
วัดหัวถนน อำเภอสะเดา

**จังหวัดพัทลุง**

**จังหวัดสตูล**

**อำเภอเมือง**

**จังหวัดปัตตานี**

**จังหวัดสงขลา**

**จังหวัดพัทลุง**

**จังหวัดยะลา**

**จังหวัดนราธิวาส**

**อ้างอิง**
หมวดหมู่:คำศัพท์ศาสนาพุทธ
จาค็อบ ซูมา

จาค็อบ เกดเลยีห์เลคีซา ซูมา (Jacob Gedleyihlekisa Zuma; lang; เกิด 12 เมษายน ค.ศ. 1942) เป็นนักการเมืองชาวแอฟริกาใต้ผู้ดำรงตำแหน่งประธานาธิบดีแอฟริกาใต้คนที่สี่จากปี ค.ศ. 2009 ถึง 2018 นอกจากนี้เขายังถูกเรียกด้วยชื่อย่อ เจเซ็ด (JZ) และชื่อชนเผ่า อึมโชโลซี (Msholozi )
ซูมาเคยดำรงตำแหน่งรองประธานาธิบดีในปี ค.ศ. 1999 ถึง 2005 แต่ต่อมาถูกบังคับออกจากตำแหน่งโดย ทาบอ อึมแบกี ในปี ค.ศ. 2005 หลังที่ปรึกษาด้านการเงินของซูมา Schabir Shaik ถูกตัดสินความผิดฐานรับเงินใต้โต๊ะ ซูมาได้รับเลือกตั้งขึ้นเป็นประธานของพรรคสมัชชาแห่งชาติแอฟริกา (ANC) เมื่อ 18 ธันวาคม ค.ศ. 2007 หลังพ่ายแพ้ให้กับอึมแบกี ในการประชุมของพรรค ANC ในเมือง Polokwane ต่อมาในวันที่ 20 กันยายน ค.ศ. 2008 อึมแบกีประกาศออกจากตำแหน่งหลังถูกคณะกรรมการฝ่ายบริหารแห่งชาติ (ANC) เรียกร้องให้เขาออกจากตำแหน่ง ภายหลังผู้พิพากษาของศาลสูง Christopher Nicholson ตัดสินว่าอึมแบกีได้แทรกแซงการดำเนินงานขององค์การอัยการแห่งชาติ (NPA) โดยไม่เหมาะสม รวมถึงในการดำเนินความผิดฐานฉ้อโกงกับซูมา
ซูมาเผชิญกับความท้าทายทางกฎหมายตั้งแต่ก่อนดำรงตำแหน่งจนสิ้นสุดการดำรงตำแหน่งประธานาธิบดี เขาถูกดำเนินคดีฐานข่มขืนในปี ค.ศ. 2005 ซึ่งต่อมาได้พ้นจากข้อกล่าวหา เขาต่อสู้ทางกฎหมายต่อข้อครหาว่าเขาก่อการอั้งยี่ และ ฉ้อโกง ซึ่งมีผลนับตั้งแต่ที่ปรึกษาการเงินของเขา Schabir Shaik ถูกดำเนินคดีฐานฉ้อโกงและหลอกลวง เมื่อวันที่ 6 เมษายน ค.ศ. 2009 NPA ยกเลิกการดำเนินคดีฟ้องร้องต่อซูมา โดยอ้างการแทรกแซงทางการเมือง อย่างไรก็ตามการกระทำนี้ถูกปฏิเสธโดยพรรคฝ่ายค้าน หลังโครงการพัฒนาเคหสถานชนบทของเขาโดยใช้เงินของรัฐที่ Nkandla ผู้สำเร็จการแผ่นดินพบว่าซูมาได้รับการเอื้อประโยชน์อย่างไม่เหมาะสมจากค่าใช้จ่ายส่วนนี้ และศาลรัฐธรรมนูญมีมติเอกฉันท์ในปี ค.ศ. 2016 ผ่านการตัดสินคดีความ Economic Freedom Fighters v Speaker of the National Assembly ว่าซูมากระทำการฝ่าฝืนรัฐธรรมนูญ ส่งผลให้เกิดการเรียกร้องให้เขาลงจากตำแหน่งและการอภิปรายไม่ไว้วางใจของรัฐสภาที่ต่อมาไม่ประสบผลสำเร็จ มีการประมาณว่าสมัยการดำรงตำแหน่งของซูมาฉ้อโกงเงินของรัฐไปมากกว่า R1 พันล้านแรนด์ (ราว $83 พันล้านเหรียญสหรัฐ)
ในเดือนกันยายน พ.ศ. 2564 ผู้พิพากษายืนยันการตัดสินจำคุกจาค็อบ ซูมาเป็นเวลา 15 เดือน

**อ้างอิง**

**แหล่งข้อมูลอื่น**
 Profile ที่ the African National Congress- Zuma: Road to the presidency- Jacob Zuma ที่  Who's Who Southern Africa
*jacobzuma
*2663369
*lccn-n97-118271- Full text of the judgement against Schabir Shaik, Zuma's financial advisor- Supreme Court judgment upholding 2009 ruling
หมวดหมู่:ประธานาธิบดีแอฟริกาใต้
หมวดหมู่:รองประธานาธิบดีแอฟริกาใต้
หมวดหมู่:นักการเมืองแอฟริกาใต้
หมวดหมู่:บุคคลจากจังหวัดควาซูลู-นาตัล
อาร์ชบิชอปแห่งแคนเทอร์เบอรี

อาร์ชบิชอปแห่งแคนเทอร์เบอรี (Archbishop of Canterbury) เป็นอัครมุขนายกและผู้นำหลักของคริสตจักรแห่งอังกฤษ เป็นประมุขเชิงสัญลักษณ์ของแองกลิคันคอมมิวเนียนทั่วโลกและบิชอปประจำมุขมณฑลแคนเทอร์เบอรี
อัครมุขนายกแห่งแคนเทอร์เบอรีคนปัจจุบันคือศาสนาจารย์จัสติน เวลบี (Justin Welby) เป็นอัครมุขนายกคนที่ 105 ซึ่งสืบตำแหน่งที่ตกทอดมากว่า 1400 ปีจากนักบุญออกัสตินแห่งแคนเทอร์เบอรีผู้ก่อตั้งคริสตจักรโรมันคาทอลิกในอังกฤษในปี ค.ศ. 597
ตั้งแต่สมัยของนักบุญออกัสตินแห่งแคนเทอร์เบอรีมาจนถึงคริสต์ศตวรรษที่ 16 อัครมุขนายกแห่งแคนเทอร์เบอรีขึ้นตรงต่อสันตะสำนัก จนระหว่างการปฏิรูปศาสนาในอังกฤษ คริสตจักรแห่งอังกฤษก็แยกตัวจากอำนาจการปกครองของพระสันตะปาปาและคริสตจักรโรมันคาทอลิก เมื่อเริ่มแรกเป็นการชั่วคราวแต่ต่อมาก็เป็นการถาวร ตั้งแต่นั้นมาระบบฐานันดรต่าง ๆ ก็แยกตัวจากระบบของโรมันคาทอลิกมาเป็นระบบอิสระของตนเอง
ในสมัยกลางการเสนอชื่อและแต่งตั้งอัครมุขนายกแห่งแคนเทอร์เบอรีและบิชอปอื่น ๆ มีด้วยกันหลายวิธี บางครั้งก็เลือกโดยแคนันของมหาวิหารแคนเทอร์เบอรี บางครั้งก็โดยพระมหากษัตริย์ หรือบางครั้งก็โดยพระสันตะปาปา แต่ตั้งแต่การปฏิรูปศาสนาในอังกฤษแล้วคริสตจักรแห่งอังกฤษก็เป็นคริสตจักรประจำชาติ (state church) และอำนาจการเลือกก็เป็นของพระมหากษัตริย์ ในปัจจุบันการแต่งตั้งเป็นหน้าที่ของนายกรัฐมนตรีผู้ทำหน้าที่แทนพระองค์ที่มาจากรายนามสองนามที่เสนอโดย “คณะกรรมมาธิการส่วนพระมหากษัตริย์ในการเสนอชื่อ” (Crown Nominations Commission)

**อ้างอิง**

**แหล่งข้อมูลอื่น**
  The Archbishopric of Canterbury, from Its Foundation to the Norman Conquest, by John William Lamb", Published 1971, Faith Press, from Google Book Search
21632 สุวรรณศรี

21632 สุวรรณศรี (1999 NR11) เป็นดาวเคราะห์น้อยดวงหนึ่งในแถบหลัก ถูกค้นพบเมื่อวันที่ 13 กรกฎาคม พ.ศ. 2542 โดยทีมวิจัยดาวเคราะห์น้อยใกล้โลกลินคอล์น เมืองโซคอร์โร รัฐนิวเม็กซิโก
ชื่อนี้สหพันธ์ดาราศาสตร์สากลตั้งขึ้นเพื่อเป็นเกียรติแก่ครองรัฐ สุวรรณศรี อดีตนักเรียนโรงเรียนเตรียมอุดมศึกษา หนึ่งในคณะผู้ร่วมทำโครงงานพฤกษศาสตร์ “การแตกตัวของฝักต้อยติ่ง” และได้รับรางวัลที่ 2 ในงาน Intel International science and Engineering Fair (ISEF) เมื่อ พ.ศ. 2549 ตามที่เสนอโดยโครงการ Ceres Connection ของหอดูดาวลินคอล์น สถาบันเทคโนโลยีแมสซาชูเซตส์ ซึ่งเป็นสถาบันที่ค้นพบดาวเคราะห์น้อยดวงนี้

**อ้างอิง**
  21632 Suwanasri (1999 NR11) - JPL/NASA-  ครองรัฐ สุวรรณศรี date=2009-02-03  - สำนักงานผู้ดูแลนักเรียนในสหรัฐอเมริกา-  Ceres Connection date=2009-05-24  - MIT
หมวดหมู่:ดาวเคราะห์น้อย
แม่แบบ:Rock Man character

==วิธีการใช้**
ใส่โค้ดต่อไปนี้ลงไปในพารามิเตอร์ inuniverse ในแม่แบบ กล่องข้อมูล ตัวละครในวิดีโอเกม‎ โดยพารามิเตอร์ทุกค่าจะใส่หรือไม่ก็ได้
นักบุญเยโรมรำพึงธรรม (การาวัจโจ)

นักบุญเยโรมรำพึงธรรม (Saint Jerome in Meditation) เป็นภาพเขียนสีน้ำมันที่เขียนโดยคาราวัจโจจิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์สำนักสงฆ์ซานตามาเรีย, มอนเซอร์รัตในประเทศอิตาลี  
จิตรกรรม “นักบุญเยโรมรำพึงธรรม” เขียนราว ค.ศ. 1605 นักบุญเจอโรมผู้ปฏิบัติตัวเป็นฤๅษีเป็นหนึ่งในคริสต์ศาสนปราชญ์และเป็นผู้รับผิดชอบในการแปลพระคัมภีร์ไบเบิลมาเป็นภาษาละติน (คัมภีร์ไบเบิลภาษาละติน (Vulgate)) และเป็นนักบุญที่นิยมกันในสมัยของคาราวัจโจ และคาราวัจโจเองก็เขียนภาพนักบุญเจอโรมถึงแปดภาพแต่เหลืออยู่เพียงสามภาพ แต่สาเหตุที่วาดไม่เป็นที่ทราบว่าเป็นการเลือกหัวข้อเองหรือผู้อุปถัมภ์เป็นผู้เลือก แต่เป็นหัวข้อการวาดที่ทำให้คาราวัจโจได้เรียนรู้ถึงการวาดภาพผู้มีอายุ  - ของผิวหนังที่ผ่านจากวัยหนุ่มไปเป็นผิวหนังที่เหี่ยวย่น ในภาพนี้นักบุญเจอโรมพิเคราะห์หัวกะโหลกซึ่งเป็นสัญลักษณ์อย่างหนึ่งของท่าน ซึ่งเป็นสัญลักษณ์ของความตายที่จะมาถึงอย่างเลี่ยงไม่ได้ และความไร้สาระของวัตถุทางโลก
ภาพเขียนอาจจะมาจากงานสะสมของวินเชนโซ จุสตินิอานินายธนาคารผู้อุปถัมภ์ของคาราวัจโจและพี่คาร์ดินัลเบเนเดตโต เบเนเดตโตสะสมงานหลายชิ้นของคาราวัจโจที่รวมทั้งภาพนักบุญเจอโรมที่มีขนาดเดียวกับภาพนี้ที่อยู่ในรายชื่องานสะสมของจุสตินิอานิในปี ค.ศ. 1638
ปีเตอร์ รอบบ์นักเขียนชีวประวัติของคาราวัจโจชี้ให้เห็นอารมณ์คำนึงครุ่นคิดของภาพนี้คล้ายกับภาพ“นักบุญจอห์นแบ็พทิสต์” ที่ปัจจุบันตั้งแสดงอยู่ที่พิพิธภัณฑ์ศิลปะเนลสัน-อัทคินส์ที่เมืองแคนซัส ซิตี้ในสหรัฐอเมริกาที่เขียนในระยะเวลาไล่เลี่ยกัน

**อ้างอิง**
-  St. Jerome (www.wga.hu)

**ดูเพิ่ม**
 คาราวัจโจ- นักบุญเจอโรม
หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1600
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับนักบุญ
การสื่อสารสนามใกล้

การสื่อสารสนามใกล้ (near field communication ; NFC) เป็นเทคโนโลยีสื่อสารไร้สายระยะสั้นระยะประมาณ 4 ซม. ที่ใช้ได้ดีกับโครงสร้างพื้นฐานแบบไร้สัมผัส ช่วยสนับสนุนรองรับการสื่อสารระหว่างเครื่องมืออิเล็กทรอนิกส์ในระยะใกล้ ๆ การสื่อสารสนามใกล้ถูกพัฒนาขึ้นโดยโซนี่และเอ็นเอ็กซ์พี โดยใช้คลื่นความถี่ 13.56 MHz. บนพื้นฐานมาตรฐาน ISO 14443 (Philips MIFARE and Sony’s FeliCa) ปัจจุบันบริษัททั้งสองได้ร่วมมือกับบริษัทผู้ผลิตและพัฒนาโทรศัพท์เคลื่อนที่ จัดตั้งเป็น NFC Forum เพื่อให้เกิดการใช้งานในรูปแบบต่าง ๆ มากขึ้น 
การสื่อสารสนามใกล้มักนำมาประยุกต์ใช้กับการแลกเปลี่ยนข้อมูลแบบ peer-to-peer เช่น เพลง เกม และรูปภาพ และประยุกต์ใช้กับการชำระเงินที่ต้องการความรวดเร็วและมีมูลค่าไม่สูง เช่น ใช้โทรศัพท์เคลื่อนที่เพื่อการชำระเงิน โดยวิธีการแตะบนเครื่องอ่านหรือเครื่องชำระเงินในร้านอาหารจานด่วน ร้านขายสินค้า ระบบการซื้อขายตั๋ว และระบบการชำระเงินค่าโดยสารในระบบขนส่งมวลชน เป็นต้น การชำระเงินแบบไร้สัมผัสนี้ก่อให้เกิดการชำระเงินที่ง่ายและรวดเร็ว ลดการเข้าคิวชำระเงินในร้านค้า ห้างสรรพสินค้า และร้านสะดวกซื้อต่าง ๆ
ประโยชน์ของ NFC 
1.โอนถ่ายข้อมูลได้แค่เพียง "แตะ" ซึ่งมีความเร็วมากกว่าการโอนถ่าย Bluetooth 
2.จ่ายเงินผ่านมือถือแทนบัตรเงินสดต่างๆ โดยเชื่อมต่อกับบัญชีธนาคาร เช่น ตั๋วรถไฟฟ้า 7-11 ฯลฯ เปรียบเสมือนกระเป๋าตังอิเล็กทรอนิกส์  
3.อ่าน Tag ต่างๆที่มี NFC อยู่ ซึ่งTagนั้นจะแสดงข้อมูลรายละเอียดต่างๆ ตามทที่เจ้าของสั่งการไว้ เมื่อเราแตะจะแสดงข้อมูลนั้นบนโทรศัพท์มือถือของเรา

**เปรียบเทียบกับบลูทูธ**
การสื่อสารสนามใกล้และบลูทูธเป็นเทคโนโลยีการสื่อสารระยะใกล้คล้ายกันที่ปรากฏในโทรศัพท์มือถือ การสื่อสารสนามใกล้นั้นจะเปิดสัญญาณได้เร็วกว่าระบบบลูทูธ และการเชื่อมต่อระหว่างสองเครื่องจะสามารถเชื่อมต่อได้เร็ว แตกต่างจากบลูทูธที่จำเป็นต้องระบุตัวเครื่องของคู่ที่ต้องการเชื่อมต่อ ในขณะเดียวกันอัตราการส่งข้อมูลของเอ็นเอฟซี (424 kbit/s) มีอัตราที่ช้ากว่าบลูทูธ (2.1 Mbit/s) ด้วยระยะทางที่สั้นกว่าคือ 20 ซม. ซึ่งมีข้อเด่นคือจะไม่มีการแทรกแซงของข้อมูล หากในบริเวณมีการใช้งานอยู่จำนวนมาก
สิ่งที่แตกต่างจากบลูทูธอีกส่วนคือ การสื่อสารสนามใกล้สามารถเชื่อมต่อเข้ากับโครงสร้างพื้นฐานของอาร์เอฟไอดี (13.56 MHz ISO/IEC 18000-3) และใช้พลังงานที่ต่ำกว่าบลูทูธ ซึ่งจะใกล้เคียงกับบลูทูธชนิดพลังงานต่ำ

**อ้างอิง**
หมวดหมู่:การสื่อสาร
หมวดหมู่:มาตรฐานไอเอสโอ
หมวดหมู่:การสื่อสารไร้สาย
ยุโรปภาคพื้นทวีป

ยุโรปภาคพื้นทวีป
ยุโรปภาคพื้นทวีป (Continental Europe) หรือยุโรปแผ่นดินใหญ่ (Mainland Europe) หรือทวีป (the Continent) คือแผ่นดินทวีปยุโรปที่ยกเว้นเกาะต่าง ๆ และบางครั้งก็ยกเว้นคาบสมุทร ในการใช้ในอังกฤษคำนี้นี้หมายถึงทวีปยุโรปที่ยกเว้นสหราชอาณาจักร, เกาะแมน, ไอร์แลนด์ และไอซ์แลนด์ ความหมายโดยทั่วไปของ “ยุโรปภาคพื้นทวีป” หมายถึง “ยุโรปแผ่นดินใหญ่ที่ไม่รวมสหราชอาณาจักร ไอร์แลนด์ และไอซ์แลนด์” ประเทศเกาะอื่นที่ไม่รวม คือไซปรัสและมอลตา แต่ในบริเวณอื่นของยุโรปความหมายของคำนี้อาจจะแตกต่างออกไป เช่นในบางคำจำกัดความก็ขยายไปถึงประเทศภายในเทือกเขายูรัลและเทือกเขาคอเคซัส

**อ้างอิง**

**ดูเพิ่ม**
 ทวีปยุโรป 
หมวดหมู่:ภูมิศาสตร์การเมือง
หมวดหมู่:ทวีปยุโรป
โครงการวิจัยดาวเคราะห์น้อยใกล้โลกลินคอล์น

โครงการวิจัยดาวเคราะห์น้อยใกล้โลกลินคอล์น (อังกฤษ : Lincoln Near-Earth Asteroid Research หรือ LINEAR) เป็นโครงวิจัยการร่วมกันระหว่าง กองทัพอากาศสหรัฐอเมริกา,องค์การบริหารการบินและอวกาศแห่งชาติ สหรัฐอเมริกา หรือองค์การนาซา,และสถาบันวิจัยลินคอล์นซึ่งเป็นหน่วยงานหนึ่งในสถาบันเทคโนโลยีแมสซาชูเซตส์ ในการค้นหาและติดตามดาวเคราะห์น้อยใกล้โลก โดยเริ่มโครงงานครั้งแรกในปี พ.ศ. 2541
ตั้งแต่วันที่ 15 กันยายน พ.ศ. 2554 เป็นต้นมา ทีมงานสามารถตรวจพบวัตุถุต่างๆ กว่า 231,082  ชิ้น โดยในจำนวนนี้มีวัตถุกว่า 2,423 ชิ้น เป็นดาวเคราะห์น้อยใกล้โลก และกว่า 279 ชิ้น เป็นดาวหาง วัตถุทุกชิ้นที่ค้นพบโดยโครงการนี้ถูกค้นพบโดยกล้องโทรทัศน์หุ่นยนต์

**อ้างอิง**

**แหล่งข้อมูลอื่น**
  เว็บไซต์ทางการของ LINEAR date=2017-07-24 
หมวดหมู่:ดาราศาสตร์
หมวดหมู่:การสำรวจอวกาศ
แม่แบบ:เหตุการณ์ปัจจุบัน/2552 พฤษภาคม 2

* ไต้หวันเปิดให้มีการลงทุนจากจีนแผ่นดินใหญ่เป็นครั้งแรก นับตั้งแต่ปี ค.ศ. 1949  (เดอะ ไทมส์)
}
ราชอาณาจักรเยรูซาเลม

ราชอาณาจักรเยรูซาเลม หรือ ราชอาณาจักรละตินเยรูซาเลม (Kingdom of Jerusalem หรือ Latin Kingdom of Jerusalem) เป็นอาณาจักรคริสเตียนที่ก่อตั้งในบริเวณลิแวนต์ (Levant) ในปี ค.ศ. 1099 หลังสงครามครูเสดครั้งที่ 1 และยืนยงต่อมาร่วมสองร้อยปีจนถึงปี ค.ศ. 1291 เมื่อเอเคอร์ดินแดนสุดท้ายที่เป็นของอาณาจักรถูกทำลายโดยมามลุค (Mamluk) 
ในระยะแรกราชอาณาจักรเป็นเพียงกลุ่มเมืองใหญ่และเล็กที่รวมตัวกันอย่างหลวม ๆ ระหว่างสงครามครูเสด ในสมัยที่รุ่งเรืองที่สุดอาณาบริเวณที่ปัจจุบันคืออิสราเอล และอาณาดินแดนปาเลสไตน์ (Palestinian territory) ที่ครอบคลุมตั้งแต่บริเวณเลบานอนปัจจุบันไปจนถึงทางเหนือของทะเลทรายไซนายทางด้านใต้ ไปยังจอร์แดน และซีเรียทางด้านตะวันออก ระหว่างนั้นก็มีการพยายามที่จะขยายดินแดนไปยังฟาติมิยะห์ (Fatimid) อียิปต์ นอกจากนั้นพระมหากษัตริย์ของราชอาณาจักรเยรูซาเลมก็ยังมีอำนาจบางอย่างเหนืออาณาจักรครูเสดอื่น ๆ, ตริโปลี, อันติโอค, และเอเดสสา
ประเพณีและระบบต่างที่ใช้ในอาณาจักรนำมาจากยุโรปตะวันตกกับนักการสงครามครูเสด ระบบการปกครองและความเกี่ยวดองกับยุโรปเป็นไปตลอดอายุของอาณาจักร แต่เมื่อเทียบกับอาณาจักรในยุโรปแล้วราชอาณาจักรเยรูซาเลมก็เป็นเพียงอาณาจักรที่ค่อนข้างเล็กและมักจะขาดการหนุนหลังทางด้านการเงินและทางการทหารจากยุโรป ราชอาณาจักรเยรูซาเลมมีความสัมพันธ์ใกล้ชิดกับราชอาณาจักรข้างเคียงมากกว่าเช่นราชอาณาจักรอาร์มิเนียแห่งซิลิเซีย (Armenian Kingdom of Cilicia) และจักรวรรดิไบแซนไทน์ ที่ได้รับอิทธิพลตะวันออกมา นอกจากนั้นก็ยังได้รับอิทธิพลจากระบบมุสลิม แต่ทางด้านสังคมแล้วผู้อาศัยอยู่ในราชอาณาจักรจากยุโรปตะวันตกแทบไม่มีการติดต่อกับมุสลิมหรือชนคริสเตียนท้องถิ่นที่ปกครองเลย
ในระยะแรกฝ่ายมุสลิมไม่มีความสนใจกับราชอาณาจักรเยรูซาเลมเท่าใดนักจนกระทั่งคริสต์ศตวรรษที่ 12 เมื่ออาณาจักรของมุสลิมเริ่มเข้มแข็งขึ้นและเริ่มยึดดินแดนที่เสียไปคืนอย่างเป็นจริงเป็นจัง เยรูซาเลมเสียแก่ซาลาดินในปี ค.ศ. 1187 และเมื่อมาถึงคริสต์ศตวรรษที่ 13 ดินแดนของราชอาณาจักรก็เหลือเพียงแถบตามแนวฝั่งทะเลเมดิเตอร์เรเนียนพร้อมกับเมืองสำคัญ ๆ สองสามเมือง ในช่วงนี้ราชอาณาจักรที่บางครั้งก็เรียกว่า “ราชอาณาจักรเอเคอร์” ก็ปกครองโดยราชวงศ์ลูซิยัน (Lusignan) ของนักครูเสดจากราชอาณาจักรไซปรัส และมีความสัมพันธ์ดีกับทริโปลี, อันติออคและอาร์มีเนีย และได้รับอิทธิพลจากสาธารณรัฐเวนิส และสาธารณรัฐเจนัว และจักรวรรดิโรมันอันศักดิ์สิทธิ์ ขณะเดียวกันอาณาจักรมุสลิมรอบข้างก็รวมตัวกันภายใต้ราชวงศ์อัยยูบิด (Ayyubid) และต่อมาราชวงศ์มามลุคของอียิปต์ ราชอาณาจักรเยรูซาเลมจึงกลายเป็นเบี้ยประกันของการสงครามและการเมืองในบริเวณนั้น ที่ตามมาโดยการโจมตีโดย คแวเรซเมียน (Khwarezmians) และจักรวรรดิมองโกลราวกลางคริสต์ศตวรรษที่ 13 ในที่สุดก็ถูกมามลุคสุลต่านไบบาร์ส (Baibars) และอัล-อัชราฟ คาลิล  (al-Ashraf Khalil) ยึดดินแดนที่เหลืออยู่ทั้งหมดได้ รวมทั้งการทำลายเอเคอร์ในปี ค.ศ. 1291

**อ้างอิง**

**ดูเพิ่ม **
 เยรูซาเลม 
ย
ย
ชาวนอร์ส

แผนที่แสดงบริเวณการตั้งถิ่นฐานของไวกิงระหว่างคริสต์ศตวรรษที่ 8 ถึง 11 รวมทั้งบริเวณที่ปล้นสะดมและค้าขายที่ส่วนใหญ่แทบจะแยกกันไม่ได้
ชาวนอร์ส (Norsemen) เป็นคำที่เคยใช้ในการเรียกกลุ่มชนทั้งกลุ่มที่พูดภาษากลุ่มเจอร์แมนิกเหนือ (North Germanic language) เป็นภาษาแม่ (“นอร์ส” โดยเฉพาะหมายถึงภาษานอร์สโบราณที่เป็นสาขาของภาษากลุ่มเจอร์แมนิกเหนือของตระกูลภาษาอินโด-ยูโรเปียน โดยเฉพาะภาษานอร์เวย์ ภาษาไอซ์แลนด์ ภาษาสวีเดน และภาษาเดนมาร์กแบบโบราณ)
“นอร์สเม็น” หมายความว่า “ผู้มาจากทางเหนือ” และเป็นคำที่ใช้สำหรับชนนอร์ดิกที่เดิมมาจากทางตอนใต้และตอนกลางของสแกนดิเนเวีย ชาวนอร์สได้ตั้งถิ่นฐานและอาณาบริเวณการปกครองในดินแดนต่าง ๆ ที่รวมทั้งบางส่วนของหมู่เกาะแฟโร อังกฤษ สกอตแลนด์ เวลส์ ไอซ์แลนด์ ฟินแลนด์ ไอร์แลนด์ รัสเซีย อิตาลี แคนาดา กรีนแลนด์ ฝรั่งเศส ยูเครน เอสโตเนีย ลัตเวีย และเยอรมนี
“นอร์ส” และ “นอร์สเม็น” หมายถึงประชากรสแกนดิเนเวียของปลายคริสต์ศตวรรษ 8 ถึง 11 ส่วนคำว่า “นอร์มัน” ต่อมาหมายถึงผู้ที่ดั้งเดิมคือผู้มาจากทางเหนือที่ตั้งถิ่นฐานในนอร์ม็องดีในฝรั่งเศส ที่รับวัฒนธรรมและภาษาฝรั่งเศส คำว่า “Norse-Gaels” (เกลลิคต่างประเทศ) เป็นคำที่ใช้เรียก “นอร์ส” ที่มาจากไอร์แลนด์และสกอตแลนด์ผู้ยอมรับวัฒนธรรมเกลส์
ไวกิงเป็นคำทั่วไปที่ใช้สำหรับ “นอร์สเม็น” ในต้นสมัยกลางโดยเฉพาะเมื่อกล่าวถึงการปล้นสดมสำนักสงฆ์ต่าง ๆ ในสหราชอาณาจักรและไอร์แลนด์

**อ้างอิง**

**ดูเพิ่ม **
 ไวกิง 
หมวดหมู่:กลุ่มชาติพันธุ์ในอังกฤษ
หมวดหมู่:กลุ่มชนเจอร์แมนิก‎‎
อาร์มาเกดดอน วันโลกาวินาศ

อาร์มาเก็ดดอน วันโลกาวินาศ ชื่อภาษาไทยของภาพยนตร์ฮอลลีวู้ดฟอร์มใหญ่แห่งปี ค.ศ. 1998 เรื่อง Armageddon นำแสดงโดย บรูซ วิลลิส, ลิฟ ไทเลอร์, เบน แอฟเฟล็ก, โอเวน วิลสัน, บิลลี่ บ็อบ ทอร์นตัน, ไมเคิล คลาร์ก ดันแคน, สตีฟ บูเซมี กำกับการแสดงโดย ไมเคิล เบย์ อำนวยการสร้างโดย เจอร์รี่ บรัคไฮเมอร์

**เรื่องย่อ**
แฮร์รี่ สแตมเปอร์ (บรูซ วิลลิส) นักขุดเจาะน้ำมันกลางทะเล ไม่ถูกกับ เอ.เจ. (เบน แอฟเฟล็ก) ลูกทีมหนุ่มฝีมือดี เพราะเป็นคนมุทะลุและมาชอบพอกับ เกรซ (ลิฟ ไทเลอร์) ลูกสาวคนสวยเพียงคนเดียว จึงทำให้ความสัมพันธ์ระหว่างเกรซกับแฮร์รี่ค่อนข้างหมางเมินกัน  แต่ทีมของสแตมเปอร์ถือได้ว่าเป็นทีมขุดเจาะน้ำมันเบอร์หนึ่งของโลก
จู่ ๆ มหานครนิวยอร์กถูกถล่มด้วยอุกกาบาตไฟ ที่ฮ่องกงก็เกิดคลื่นยักษ์จากอุกกาบาต   แดน ทรูแมน (บิลลี่ บ็อบ ทอร์นตัน) ผู้อำนวยการองค์การนาซาพบว่า โลกมีเวลาเหลือเพียง 18 วันเท่านั้น ก่อนถูกทำลายล้างด้วยดาวหางขนาดใหญ่เท่ารัฐเท็กซัสที่กำลังพุ่งตรงลงมา ทางเดียวที่จะแก้ได้คือ ต้องฝังหัวระเบิดนิวเคลียร์ที่แกนกลางของดาวหางดวงนี้ ซึ่งผู้ที่จะทำภารกิจนี้ได้ต้องเป็นผู้เชี่ยวชาญเรื่องการขุดเจาะเท่านั้น ซึ่งแดนเลือกเอาทีมของแฮร์รี่
แฮร์รี่และลูกทีมทั้งหมดมีเวลาฝึกที่จะใช้ชีวิตบนอวกาศเพียง 18 วันเท่านั้น วันเดินทาง นาซาได้ส่งกระสวยอวกาศ 2 ลำชื่อ อินดีเพนเดนซ์ และ ฟรีดอม  โดยใช้แรงเหวี่ยงจากแรงดึงดูดของดวงจันทร์เพื่อไปให้ถึงดาวหาง แต่เมื่อไปถึงแฮร์รี่และพวกก็พบว่าการขุดเจาะพื้นผิวดาวหางนั้น ไม่ง่ายอย่างที่คิด ในขณะที่เวลาเหลือน้อยเข้ามาทุกที

**เบื้องหลัง**
Armageddon เป็นภาพยนตร์ฟอร์มยักษ์อีกเรื่องของฮอลลีวู้ดในปี ค.ศ. 1998 เช่นเดียวกับ Godzilla โดยทั้ง 2 เรื่องนี้ฉายในเวลาไล่เลี่ยกัน เป็นเสมือนคู่แข่งกัน ซึ่งในช่วงต้นของเรื่องก็ได้มีการเหน็บแนม Gozilla เป็นมุขตลกอยู่สั้น ๆ ด้วย
ในปี 1998 ได้มีภาพยนตร์อีกเรื่องหนึ่งที่มีเนื้อหาเกี่ยวกับดาวหางพุ่งชนโลกเช่นเดียวกันเข้าฉาย คือ Deep Impact สร้างโดย Paramount Pictures และ DreamWorks และฉายก่อนหน้านั้นเป็นเวลาสองเดือน ทั้งสองเรื่องแตกต่างกันที่ Deep Impact นำเสนอผ่านมุมมองของบุคคลจากหลากหลายอาชีพ แสดงความตื่นตระหนกของคนที่พากันหนีเอาตัวรอด และมีความเป็นไปได้ทางวิทยาศาสตร์มากกว่า ในขณะที่ Armageddon ไปเน้นที่แอ็คชั่น ความรัก และเร้าอารมณ์ของผู้ชมผ่านเพลงประกอบ และภาพสวยๆ แบบมิวสิกวิดีโอ แต่มีข้อบกพร่องด้านความสมจริงมากกว่า
เพลงประกอบภาพยนตร์ I Don't Wanna Miss a Thing ร้องโดย แอโรสมิธ และ Leaving On A Jet Plane ซึ่งเป็นเพลงเก่าของ จอห์น เดนเวอร์ ราชาเพลงคันทรี ได้รับความนิยมอย่างมากในช่วงที่ภาพยนตร์เข้าฉายและยังได้รับความนิยมเรื่อยมา

**อ้างอิง**
  ข้อมูลจาก IMDb
หมวดหมู่:ภาพยนตร์อเมริกัน
หมวดหมู่:ภาพยนตร์ไซไฟ
หมวดหมู่:ภาพยนตร์ที่ออกฉายในปี พ.ศ. 2541
หมวดหมู่:ภาพยนตร์ระทึกขวัญ
หมวดหมู่:ภาพยนตร์ระดับพีจี-13
หมวดหมู่:ภาพยนตร์เกี่ยวกับภัยพิบัติ
หมวดหมู่:ภาพยนตร์ที่กำกับโดย ไมเคิล เบย์
หมวดหมู่:ภาพยนตร์ที่อำนวยการสร้างโดย เจอร์รี บรัคไฮเมอร์
หมวดหมู่:ภาพยนตร์โดยทัชสโตนพิกเจอส์
หมวดหมู่:ภาพยนตร์ผจญภัยในอวกาศ
หมวดหมู่:ภาพยนตร์ที่มีฉากในเซี่ยงไฮ้
หมวดหมู่:ภาพยนตร์ที่มีฉากในปารีส
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่ถ่ายทำในประเทศจีน
หมวดหมู่:ภาพยนตร์ที่ถ่ายทำในรัฐนิวเม็กซิโก
หมวดหมู่:ภาพยนตร์ที่ถ่ายทำในรัฐเซาท์ดาโคตา
หมวดหมู่:ภาพยนตร์ที่มีฉากในทำเนียบขาว
รายชื่อพระอารามหลวงในประเทศไทย

รายชื่อพระอารามหลวงในประเทศไทย มีดังนี้

**พระอารามหลวงชั้นเอก**

**พระอารามหลวงชั้นโท**

**พระอารามหลวงชั้นตรี**

**อ้างอิง**
  รายชื่อพระอารามหลวงทั่วประเทศ-  ระบบฐานข้อมูลพระกฐินพระราชทานfix-attempted=yes 
หมวดหมู่:พระอารามหลวง
พระอารามหลวง
ความยาวส่วนโค้ง

ส่วนของเส้นตรงบนส่วนโค้งย่อย
ความยาวส่วนโค้ง คือการหาความยาวระหว่างจุดสองจุดที่เชื่อมต่อกันเป็นเส้นโค้งบนระนาบ (ส่วนโค้งหมายถึงส่วนหนึ่งของเส้นโค้งที่สามารถหาอนุพันธ์ได้) การหาความยาวส่วนโค้งเป็นเรื่องที่ยุ่งยากตั้งแต่อดีต ถ้าส่วนโค้งนั้นไม่ใช่รูปแบบปกติอย่างรูปวงกลมหรือพาราโบลา แนวคิดดั้งเดิมคือการแบ่งเส้นโค้งออกเป็นส่วนย่อย ๆ เป็นจำนวนจำกัด ลากส่วนของเส้นตรงระหว่างจุดแบ่งทำให้เกิดสายโซ่หลายเหลี่ยม (polygonal chain) ความยาวของส่วนของเส้นตรงถือว่าเป็นความยาวของส่วนโค้งที่แบ่งไว้ ความยาวรวมของเส้นโค้งก็คือผลรวมของความยาวของส่วนของเส้นตรง (ส่วนโค้ง) เหล่านั้นโดยประมาณ ยิ่งแบ่งย่อยมากเท่าไรค่าที่ได้ก็จะยิ่งใกล้เคียงกับความเป็นจริงมากขึ้น แต่ส่วนของเส้นตรงเหล่านั้นก็ไม่ได้กลายเป็นเส้นโค้ง เพียงแค่ใกล้เคียงกับเส้นโค้ง
สำหรับเส้นโค้งที่มีจำนวน L น้อยที่สุด ซึ่งเป็นขอบเขตบนของการประมาณด้วยสายโซ่หลายเหลี่ยม ถ้ามีจำนวนเช่นนั้น เส้นโค้งนั้นจะกล่าวว่าสามารถ หาความยาวได้ (rectifiable) และเส้นโค้งนั้นจะถูกกำหนดให้มี ความยาวส่วนโค้ง เท่ากับ L
หมวดหมู่:ความยาว
หมวดหมู่:เส้นโค้ง
หมวดหมู่:แคลคูลัสเชิงปริพันธ์
หลวงพ่อเพ็ชร (วัดท่าถนน)

หลวงพ่อเพ็ชร์ เป็นพระพุทธรูปเนื้อโลหะสำริด ปางมารวิชัย (ขัดสมาธิเพชร) ศิลปะเชียงแสนสิงห์หนึ่ง หน้าตักกว้าง 32 นิ้ว มีพุทธลักษณะงดงามมาก  ปัจจุบันประดิษฐานอยู่ที่วิหารวัดท่าถนน ชาวอุตรดิตถ์นับถือว่า เป็นพระพุทธรูปสำคัญคู่บ้านคู่เมืองอุตรดิตถ์  มีงานนมัสการประจำปีในวันกลางเดือนสี่ของทุกปี

**ประวัติหลวงพ่อเพ็ชร์**
เมื่อปี พ.ศ. 2436 หลวงพ่อด้วง เจ้าอาวาสวัดหมอนไม้ อำเภอหนองโพ ซึ่งเป็นอำเภอเมืองปัจจุบัน จังหวัดอุตรดิตถ์ ได้เดินทางผ่านอุโบสถร้าง ครั้นเมื่อหลวงพ่อด้วงพบจอมปลวกขนาดใหญ่แห่งหนึ่งรูปร่างรูปแหลมผิดกับจอมปลวกทั่วไป จึงได้เอาไม้เคาะปลายแหลมที่เป็นยอดของจอมปลวกนั้นจนดินหลุดออก เห็นเกศพระพุทธรูปโผล่ออกมา หลวงพ่อด้วงจึงสั่งให้พระและลูกศิษย์วัดที่ร่วมเดินทางไปด้วยช่วยกันขุดดิน จอมปลวกออก ก็พบพระพุทธรูปขนาดค่อนข้างใหญ่ ฝังอยู่ในจอมปลวกแห่งนั้น จึงได้อัญเชิญพระพุทธรูปองค์นั้นไปไว้ที่วัดหมอนไม้
ต่อมาหลวงพ่อด้วงเห็นว่า วัดหมอนไม้ไม่มีพระอุโบสถที่จะประดิษฐานพระพุทธรูปได้อย่างเหมาะสม ประกอบกับมีประชาชนที่ทราบข่าวพระพุทธรูปองค์นี้ ได้มากราบไหว้บูชาสักการะเป็นจำนวนมาก นอกจากนั้น ยังอาจมีปัญหาเรื่องโจรผู้ร้าย จึงพิจารณาเห็นว่า หากเชิญพระพุทธรูปองค์นี้ไปประดิษฐานที่วัดวังเตาหม้อ (คือวัดท่าถนนในปัจจุบัน) ซึ่งมีหลวงพ่อเพ็ชร์เป็นเจ้าอาวาสอยู่ วัดแห่งนี้มีพระอุโบสถ และตั้งอยู่ในที่ชุมนุมชน สะดวกแก่การไปนมัสการของประชาชน ท่านจึงได้อัญเชิญพระพุทธรูปไปประดิษฐานไว้ที่วัดวังเตาหม้อ และถวายพระนามพระพุทธรูปองค์นี้ว่า หลวงพ่อเพ็ชร์

**อัญเชิญไปวัดเบญจมบพิตร**
ปี พ.ศ. 2443 พระบาทสมเด็จพระจุลจอมเกล้าเจ้าอยู่หัว ฯ ทรงสร้างวัดเบญจมบพิตร ได้มีการรวบรวมพระพุทธรูปที่เก่าแก่และสวยงาม ที่อยู่ตามหัวเมืองต่าง ๆ มาประดิษฐานไว้ที่วัดเหล่านี้ พระพุทธรูปหลวงพ่อเพ็ชร์มีพุทธลักษณะงาม ก็ได้รับเลือกสรรให้อัญเชิญมาประดิษฐานที่วัดเบญจมบพิตร พร้อมกับพระพุทธรูปองค์อื่น ๆ จากทั่วราชอาณาจักร การที่ต้องนำหลวงพ่อเพ็ชร์ไปจากวัดวังเต้าหม้อทำให้เจ้าอาวาสเสียใจมาก จึงได้ออกจากวัดธุดงค์ไปในที่ต่าง ๆ สุดท้ายได้มรณภาพบนภูเขาในป่า บ้านนาตารอด ตำบลบ้านด่าน อำเภอเมือง จังหวัดอุตรดิตถ์

**อัญเชิญกลับมาจังหวัดอุตรดิตถ์**
ต่อมาเมื่อปี พ.ศ. 2453 พระบาทสมเด็จพระจุลจอมเกล้า ฯ ได้โปรดเกล้า ฯ ให้อัญเชิญพระพุทธรูปหลวงพ่อเพ็ชร์กลับคืนไปประดิษฐานไว้ที่วัดวังเตาหม้อตามคำขอของชาวเมืองอุตรดิตถ์ ดังข้อความซึ่งปรากฏอยู่ที่ฐานของพระพุทธรูป " หลวงพ่อเพ็ชร์" ว่า
"พระพุทธรูปองค์นี้ เมื่อ ร.ศ.119 พระจุลจอมเกล้ารัชกาลที่ 5 ได้อัญเชิญจาก วัดท่าถนนไปไว้ วัดเบญจมบพิตร ครั้น ร.ศ. 129 หลวงนฤบาล ( จะพันยา ) อัญเชิญกลับมาไว้ วัดท่าถนน "
เหตุที่มีรับสั่งให้นำหลวงพ่อเพ็ชร์มาคืนชาวอุตรดิตถ์ครั้งนี้มี มีคำบอกเล่ามาว่าเทวดาประจำองค์หลวงพ่อได้ไปเข้าสุบินสมเด็จพระพุทธเจ้าหลวงว่า อยากกลับอุตรดิตถ์ พระองค์จึงทรงทำตามพระสุบินนั้น
เมื่อปี พ.ศ. 2473 พระครูธรรมกิจจาภิบาล (ทองสุก)  หรือพระสุธรรมเมธี อดีตเจ้าคณะจังหวัดอุตรดิตถ์ ร่วมกับประชาชนชาวเมืองอุตรดิตถ์ได้ช่วยกันสร้างพระวิหารขึ้นใหม่ และอัญเชิญพระพุทธรูปหลวงพ่อเพ็ชร์มาประดิษฐานไว้ในพระวิหาร เพื่อให้ประชาชนได้เข้ามาสักการบูชาได้สะดวก
ปัจจุบันหลวงพ่อเพ็ชร์ประดิษฐานอยู่ในวิหารทางด้านทิศเหนือของอุโบสถ

**อ้างอิง**

**ดูเพิ่ม**
 วัดท่าถนน (อุตรดิตถ์)

**แหล่งข้อมูลอื่น**
  ประวัติหลวงพ่อเพ็ชร์วัดท่าถนน (วัดวังเตาหม้อ) date=2007-03-12 -  สถานที่ท่องเที่ยว ในอำเภอเมืองอุตรดิตถ์ date=2006-12-31 
หมวดหมู่:พระพุทธรูปศิลปะเชียงแสน
หมวดหมู่:พุทธศิลป์และวัฒนธรรม
หมวดหมู่:พระพุทธรูปปางมารวิชัย
หมวดหมู่:อำเภอเมืองอุตรดิตถ์
เซอร์เคย์

Sir Kay breaketh his sword at ye Tournament ภาพวาดโดย Howard Pyle ค.ศ. 1902
ตามตำนานกษัตริย์อาเธอร์ เซอร์เคย์ (Sir Kay; ภาษาเวลช์: Cai, Kai, Kei, หรือ Cei; Caius หรือ Gaius; Keu, Queux; ฝรั่งเศสโบราณ: Kès or Kex) คือบุตรของเซอร์เอคเตอร์ และเป็นพี่บุญธรรมของอาเธอร์ ภายหลังยังได้รั้งตำแหน่ง Seneschal ในราชสำนักของอาเธอร์ด้วย (คือขุนนางตำแหน่งพิเศษผู้ดูแลความสงบเรียบร้อยและกิจการภายใน) เซอร์เคย์เป็นอัศวินโต๊ะกลมชุดแรก ในวรรณกรรมยุคหลังเราอาจเห็นภาพของเซอร์เคย์เป็นคนบ้านนอกกิริยาหยาบและก้าวร้าว แต่ในตำนานดั้งเดิม เซอร์เคย์เป็นหนึ่งในอัศวินเอกของอาเธอร์คู่กันกับเซอร์เบดิเวียร์ ทั้งเซอร์เคย์และเซอร์เบดิเวียร์เป็นตัวละครที่อยู่คู่กับตำนานอาเธอร์ดั้งเดิมมาตั้งแต่ยุคแรกๆ

**อ้างอิง**

**แหล่งข้อมูลอื่น**
  King Arthur & The Knights of the Round Table: Sir Kay -  Sir Kay at Early British Kingdoms date=2009-06-09 
หมวดหมู่:ตำนานกษัตริย์อาเธอร์
หมวดหมู่:ตัวละครที่เป็นเซอร์
เบดิเวียร์

เซอร์เบดิเวียร์ขว้างดาบเอกซ์แคลิเบอร์ลงไปในน้ำ วาดภาพโดย Aubrey Beardsley ค.ศ. 1894
ตามตำนานกษัตริย์อาร์เทอร์ เซอร์เบดิเวียร์ (Sir Bedivere; Bedwyr; Bédoier หรือบางครั้งสะกด Bedevere) เป็นอัศวินโต๊ะกลมผู้นำดาบเอกซ์แคลิเบอร์ส่งคืนแด่ท่านหญิงแห่งทะเลสาบ เขาเป็นอัศวินเอกของอาร์เทอร์คู่กับเซอร์เคย์ ซึ่งมักรับปฏิบัติภารกิจสำคัญต่าง ๆ คู่กันอยู่เสมอ ญาติของเขาที่อยู่ในอัศวินโต๊ะกลมด้วย ได้แก่ เซอร์ลูคันผู้เป็นน้องชาย และเซอร์กริฟลิตผู้เป็นญาติ ในตำนานเวลส์ได้เขียนให้เขามีลูกชายและลูกสาวด้วย ชื่อว่า Amren และ Eneuawc 
เซอร์เคย์ เซอร์เบดิเวียร์ และเซอร์กาเวน เป็นตัวละครในตำนานอาร์เทอร์ดั้งเดิมนับแต่ยุคแรก ๆ ในตำนานเดิมบรรยายว่าเซอร์เบดิเวียร์มีเพียงมือเดียว แต่กระนั้นก็เป็นนักรบที่มีฝีมือฉกาจมาก
หมวดหมู่:ตำนานกษัตริย์อาเธอร์
หมวดหมู่:ตัวละครที่เป็นเซอร์
หลวงพ่อพุทธรังสี

หลวงพ่อพุทธรังสี  เป็นพระพุทธรูปศักดิ์สิทธิ์ 1 ใน 9 พระพุทธรูปศักดิ์สิทธิ์แห่งเมืองอุตรดิตถ์ องค์พระพุทธรูปเป็นพระสกุลช่างสุโขทัย สร้างในสมัยกรุงสุโขทัยเป็นราชธานี ในรัชกาลของพระเจ้าลิไท องค์พระเป็นเนื้อโลหะสำริด (แก่นาค) ปางมารวิชัย ประดิษฐานเป็นพระประธานภายในอุโบสถ วัดพระยืนพุทธบาทยุคล อำเภอลับแล จังหวัดอุตรดิตถ์

**ประวัติ**
หลวงพ่อพุทธรังสี เดิมเป็นพระพุทธรูปปูนปั้น ประดิษฐานในอุโบสถวัดพระยืนพุทธบาทยุคล สันนิษฐานว่าองค์พระสร้างโดยพระบรมราชโองการของพระมหาธรรมราชาที่ 1 (พระเจ้าลิไทย) พระมหากษัตริย์แห่งกรุงสุโขทัย ซึ่งพระองค์ได้ทรงพระกรุณาโปรดเกล้าฯ พระราชทานมาประดิษฐาน ณ มณฑปรอยพระพุทธบาท ต่อมาในสมัยอยุธยา ไทยเกิดการสงครามกับพม่า ชาวบ้านจึงได้พอกปูนไว้อารักขาภัย
ผ่านมาในสมัยรัตนโกสินทร์ กาลเวลาผ่านมากว่า 500 ปี กลืนกินความทรงจำของชาวบ้านจนไม่มีผู้ใดรู้ว่าเป็นพระพุทธรูปปูนปั้นหุ้มโลหะสำริดอยู่ข้างใน จนวันหนึ่ง ผู้ปฏิบัติธรรมซึ่งเข้ามาสวดมนต์ในอุโบสถ ได้เห็นองค์พระปูนปั้นเปล่งพระรัศมีออกจากพระนลาฏ (หน้าผาก) และพระเกศเป็นฉัพพรรณรังสีให้ผู้ปฏิบัติธรรมได้เห็น วัดจึงได้กะเทาะปูนออก จึงได้เห็นเป็นพระพุทธรูปสำริดสุกปลั่ง มีพุทธลักษณะสวยงาม ต่อมา พระยากัลยาวัฒนวิศิษฐ์ ผู้เคยดำรงตำแหน่งสมุหเทศาภิบาล มณฑลพายัพ (ท่านมีรกรากอยู่ที่เมืองลับแล) ได้ตั้งชื่อพระพุทธรูปองค์นี้ว่า "หลวงพ่อพุทธรังสี" และทางวัดจึงได้อัญเชิญพระพุทธรูปองค์นี้ไปประดิษฐานเป็นพระพุทธรูปประธานในอาคารอุโบสถที่สร้างขึ้นใหม่ ประดิษฐานเป็นที่สักการะของประชาชนมาจนปัจจุบัน โดยจะมีงานเทศกาลนมัสการหลวงพ่อพระพุทธรังสีเป็นงานใหญ่ประจำปี ระหว่างวันขึ้น 8 ค่ำ ถึง 15 ค่ำ เดือน 3 ทุกปี สืบมา

**ดูเพิ่ม**
 วัดพระยืนพุทธบาทยุคล

**อ้างอิง**


**แหล่งข้อมูลอื่น**
  วัดพระยืนพุทธบาทยุคล โดยประสิทธิ์ ชัยเนตร. เรียกข้อมูลเมื่อ 25-4-52 date=2009-05-11 
หมวดหมู่:พระพุทธรูปศิลปะสุโขทัย
หมวดหมู่:พระพุทธรูปปางมารวิชัย
หมวดหมู่:อำเภอลับแล
กาเวน

ไฟล์:Gawain.jpg|thumb|250px|เซอร์กาเวน วาดโดย โฮวาร์ด พายล์
ไฟล์:Gawain and the Green Knight.jpg|thumb|250px|เซอร์กาเวนกับอัศวินเขียว
กาเวน (Gawain; หรือชื่ออื่นๆ ได้แก่ Gwalchmei, Gawan, Gauvain, Walewein, ฯลฯ) เป็นหลานชายของกษัตริย์อาเธอร์ และหนึ่งในอัศวินโต๊ะกลมซึ่งปรากฏตัวอยู่ในตำนานกษัตริย์อาเธอร์นับแต่ยุคแรกๆ เขาเป็นหนึ่งในอัศวินผู้ได้ชื่อว่ายอดเยี่ยมที่สุด ดังเช่นที่ปรากฏในเรื่อง เซอร์กาเวนกับอัศวินเขียว ในบางตำนานเล่าว่ากาเวนเป็นบุตรของมอร์กอส (หรือแอนนา) น้องสาวของอาเธอร์ กับกษัตริย์ล็อตแห่งออร์คนีย์และโลเธียน พี่น้องของเขาได้แก่ อกราไวน์ กาเฮรีส กาเร็ธ และมอร์เดร็ด ในงานเขียนบางชิ้นยังเอ่ยถึงน้องสาวของพวกเขาด้วย
ภาพของกาเวนในวรรณกรรมเป็นผู้ที่น่าเกรงขาม แต่ก็มีอารมณ์ขัน มีความจงรักภักดีต่ออาเธอร์และพระราชวงศ์อย่างที่สุด กาเวนเป็นสหายกับบรรดาอัศวินรุ่นเยาว์ คอยปกป้องคนยากจน เป็นบุรุษในอุดมคติสำหรับหญิงสาว ในงานเขียนบางชิ้นเล่าว่า พละกำลังของเขาจะเพิ่มขึ้นและลดถอยลงตามดวงอาทิตย์ เขาอาจมีกำลังเป็นสามเท่าเมื่อถึงยามเที่ยง แต่เมื่อตะวันตกดิน พละกำลังก็เสื่อมถอยลง กาเวนมีความรู้เกี่ยวกับสมุนไพรอย่างชำนาญ ทำให้เขาเป็นผู้อภิบาลอันวิเศษ กาเวนมีบุตรสามคนคือ Florence, Lovell, และ Gingalain คนหลังสุดนี้บางครั้งได้ชื่อว่า Libeaus Desconus หรือ Le Bel Inconnu ฉายา the Fair Unknown
ตามตำนานอาเธอร์ของเวลส์ ลักษณะของกาเวนตรงกับวีรบุรุษชาวพื้นเมืองคนหนึ่งชื่อ Gwalchmei

**แหล่งข้อมูลอื่น**
  Gawain page at the Camelot Project date=2007-10-11 -  Timeless Myths: Sir Gawainfix-attempted=yes 
หมวดหมู่:ตำนานกษัตริย์อาเธอร์
หมวดหมู่:ตัวละครที่เป็นเซอร์
หมวดหมู่:ตัวละครที่เป็นเจ้าชาย
หมวดหมู่:ตัวละครคริสต์มาส
กษาปณ์

คำสำคัญ "กษาปณ์" หรือ "กระษาปณ์" หมายถึง เงินตราที่ทำด้วยโลหะ, โดยสามารถหมายถึง- กหาปณะ - คำในภาษาบาลีของ "กษาปณ์" หมายถึง หน่วยเงินโบราณ คือ ตำลึง (1 ตำลึง = 20 มาสก)- เหรียญกษาปณ์ - เหรียญโลหะ
นิโคล ริชชี

นิโคล คามิลล์ ริชชี (Nicole Camille Madden) หรือนานสกุนเดิมคือ เอสโคเวโด (Escovedo) เกิดเมื่อวันที่ 21 กันยายน ค.ศ. 1981 เป็นนักแสดงชาวอเมริกัน นางแบบ นักเขียน นักร้องและพิธีกรรายการโทรทัศน์ เธอเป็นบุตรสาวบุญธรรมของนักร้องแนวอาร์แอนด์บี/ป็อป ไลโอเนล ริชชี เธอโด่งดังจากผลงานในเรียลลิตีโชว์ทางช่องฟ็อกซ์ ที่ชื่อ The Simple Life ที่ร่วมกับปารีส ฮิลตัน เพื่อนสนิท
ด้านชีวิตส่วนตัว เธอได้แต่งงานกับโจเอล แมดเดน นักร้องนำวงกู้ดชาร์ลอตต์ และมีลูกด้วยกัน 2 คน นอกจากนี้เธอยังเป็นเพื่อนสนิทกับคาเมรอน ดิแอซ ซึ่งเป็นภรรยาของน้องชายฝาแฝดสามีของเธอ ปัจจุบันเธออาศัยอยู่ลอสแอนเจลิส สหรัฐ กับสามี ลูก ๆ ทั้ง 2 คนและไลโอเนล พ่อของเธอ

**อ้างอิง**

**แหล่งข้อมูลอื่น**
 Official website of The Richie-Madden Foundation date=2008-02-26 
*1421588
หมวดหมู่:นักแสดงอเมริกัน
หมวดหมู่:บุคคลจากเบิร์กลีย์
แม่แบบ:User linux

}}|({})

**วิธีใช้**
ให้ใส่  ไว้ในวิกิพีเดีย:กล่องผู้ใช้เพื่อแสดงว่าคุณใช้ลีนุกซ์เป็นระบบปฏิบัติการ
ทั้งนี้สามารถระบุชื่อรุ่นระบบปฏิบัติการลีนุกซ์ที่คุณใช้อยู่ได้ โดยใส่ชื่อลงในพารามิเตอร์ที่ 1

**ตัวอย่าง ==
วัดราชาธิวาสราชวรวิหาร

วัดราชาธิวาสราชวรวิหาร หรือ วัดราชาธิวาสวิหาร เป็นพระอารามหลวงชั้นโท ชนิดราชวรวิหาร สังกัดคณะสงฆ์ธรรมยุติกนิกาย ผูกพัทธสีมาเมื่อ พ.ศ. 2310 (กองพุทธสถาน) ตั้งอยู่ริมฝั่งแม่น้ำเจ้าพระยาฝั่งพระนคร ห่างจากสนามหลวงสองกิโลเมตรเศษไปทางเหนือ ใกล้ท่าวาสุกรี สามเสน มีเนื้อที่ตั้งวัด 34 ไร่ 2 งาน 63 ตารางวา โดยมีพระพรหมวชิรมงคล (ลือชัย คุณวุฑฺโฒ) ดำรงตำแหน่งเจ้าอาวาสตั้งแต่ พ.ศ. 2543-ปัจจุบัน

**ประวัติ**
วัดราชาธิวาสราชวรวิหาร เป็นวัดที่สมเด็จพระบวรราชเจ้ามหาสุรสิงหนาททรงสถาปนาจาก “วัดสมอราย” ได้รับการปฏิสังขรณ์ต่อเนื่องตั้งแต่สมัยรัชกาลที่ 1 ถึงรัชกาลที่ 3 จนถึงในสมัยรัชกาลที่ 4 ได้ทรงปฏิสังขรณ์ใหม่แล้วพระราชทานนามใหม่ว่า “วัดราชาธิวาสวิหาร” มีความหมายว่า “วัดอันเป็นที่ประทับของพระราชา” เป็นวัดแรกที่ถือกำเนิดคณะสงฆ์ธรรมยุติกนิกาย

**ถาวรวัตถุ**
พระอุโบสถของวัดเป็นทรงขอมคล้ายนครวัด ออกแบบโดยสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ มีห้องสามตอนคือ ห้องหน้าเป็นระเบียง ห้องกลางเป็นห้องพิธี มีพระสัมพุทธพรรณีเป็นพระประธาน มีนพปฎลมหาเศวตฉัตร (ร. 5 หล่อพระราชทาน) หลังพระประธานเป็นซุ้มคูหา มีภาพจิตรกรรมฝาผนังภายในแสดงเรื่องพระเวสสันดรชาดก สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงเป็นผู้ร่างภาพ และ ศ. ซี. ริโกลี (C. Rigoli)  จิตรกรชาวอิตาเลียน เป็นผู้เขียนด้วยการใช้สีปูนเปียก (Fresco)
ศาลาการเปรียญตั้งอยู่หน้าวัด เป็นศาลาการเปรียญสร้างด้วยไม้สักทั้งหลัง โดย สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงให้สร้างเลียนแบบจากศาลาการเปรียญวัดใหญ่สุวรรณารามวรวิหาร จังหวัดเพชรบุรี ถือเป็นศาลาการเปรียญที่ใหญ่ที่สุดในประเทศไทย

**ลำดับเจ้าอาวาส**
นับแต่เริ่มกรุงรัตนโกสินทร์ ก่อนมีคณะธรรมยุต วัดราชาธิวาสมีเจ้าอาวาสมาแล้ว 5 รูป เมื่อถึงเจ้าอาวาสลำดับที่ 6 วัดราชาธิวาสจึงเปลี่ยนมาสังกัดคณะธรรมยุตตั้งแต่นั้นเป็นต้นมา

**ผู้ช่วยเจ้าอาวาส**
# พระธรรมกิตติเมธี (เกษม สญฺญโต)
# พระเทพวิสุทธิญาณ (ถวิล กนฺตสิริ )
# พระราชมงคลกวี (อุดม ฐานุตฺตโม)
# พระศรีวิสุทธิญาณ (เนรมิต ธมฺมวีโร)
# พระกิตติวรประสาธน์ (สุชิน สุขิโต)
# พระศรีวินัยโสภณ (เกษม โธตโก)
#พระวัฒนวชิรเมธี (ธีรวิทย์ ฉนฺทวิชฺโช)
#พระครูสุนทรธรรมพิทักษ์ (บุญเลิศ ฐิติงฺกโร)
#พระครูสิริกวีวัฒน์ (บุญธรรม กตปุญฺโญ)
#พระครูอิทธิพลญาณ (สัมฤทธิ์ อิทฺธิพโล)
#พระมหาวิโรจน์ ปภสฺสโร ป.ธ ๘
#พระครูวิศาลธรรมโรจ (สมใจ อุทโย)
#พระมหาอมร ฐิตปญฺโญ ป.ธ ๗
#พระครูปลัดสุวัฒนสัจจคุณ (วรวิทย์ สุวรวิโท)

**ระเบียงภาพ**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  ธรรมะไทย วัดราชาธิวาสวิหาร ราชวรวิหาร
ราชาธิวาสราชวรวิหาร
ราชาธิวาสราชวรวิหาร
ราชาธิวาสราชวรวิหาร
หมวดหมู่:โบราณสถานในเขตดุสิต
หมวดหมู่:สิ่งก่อสร้างริมแม่น้ำเจ้าพระยา
วัดปทุมคงคาราชวรวิหาร

วัดปทุมคงคาราชวรวิหาร เป็นพระอารามหลวงชั้นโท ชนิดราชวรวิหาร ตั้งอยู่ริมฝั่งแม่น้ำเจ้าพระยาฝั่งพระนคร ถนนทรงวาดติดต่อกับถนนสำเพ็ง แขวงสัมพันธวงศ์ เขตสัมพันธวงศ์ กรุงเทพมหานคร เดิมชื่อ วัดสำเพ็ง ตามชื่อถนนหน้าวัด ต่อมาในสมัยรัชกาลที่ 1 พระราชทานนามใหม่ว่า "วัดปทุมคงคา" 

**ประวัติ**
วัดปทุมคงคาราชวรวิหาร เป็นวัดที่มีมาตั้งแต่สมัยอาณาจักรอยุธยา พระบาทสมเด็จพระพุทธยอดฟ้าจุฬาโลกมหาราชเมื่อครั้งแรกสร้างกรุงรัตนโกสินทร์ โปรดเกล้าฯ ให้พระยาธรรมาธิกรณ์ (บุญรอด บุณยรัตพันธุ์) กับพระวิจิตรนาวี เป็นแม่กองคุมช่างและไพร่ไปกะที่สร้างพระนครใหม่ ณ ฝั่งตะวันออก  โปรดเกล้าฯ ให้พระยาราชาเศรษฐี และพวกคนจีน ย้ายไปตั้งบ้านเรือนอยู่ที่สวน  ตั้งแต่คลองวัดสามปลื้ม (วัดจักรวรรดิราชาวาส) ไปจนถึงคลองวัดสำเพ็ง (วัดปทุมคงคา) และเห็นว่าเป็นวัดโบราณที่ทรุดโทรมมาก สมเด็จพระบวรราชเจ้ามหาสุรสิงหนาทจึงได้โปรดเกล้าฯ ให้ซ่อมแซมขึ้นใหม่ทั้งวัด เมื่อกรมพระราชวังบวรสุรมหาสิงหนาททรงปฏิสังขรณ์และสร้างเสร็จแล้ว พระบาทสมเด็จพระพุทธยอดฟ้าจุฬาโลกมหาราชจึงพระราชทานนามใหม่ว่า "วัดปทุมคงคา"
ในสมัยพระบาทสมเด็จพระนั่งเกล้าเจ้าอยู่หัว ที่วัดเริ่มทรุดโทรมอีกครั้ง พระยาสวัสดิวารีได้กราบทูลขอทำการบูรณปฏิสังขรณ์ แต่บูรณปฏิสังขรณ์ยังไม่ทันเสร็จ พระยาสวัสดิวารีก็ได้ถึงแก่อนิจกรรมเสียก่อน แต่ไม่มีผู้ใดรับบูรณปฏิสังขรณ์ต่อไปตลอดรัชกาลที่ 3 ครั้งถึงสมัยพระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้พระยาพิศาลศุภผล ทำการบูรณปฏิสังขรณ์ต่อ และได้เพิ่มเติม โดยให้ช่างยกพระพุทธรูปในพระอุโบสถให้สูงขึ้น มีพระทรงเครื่องต้นอย่างกษัตริย์ ต่อชุกชีออกมา ทำเป็นรูปเทวราชถือพุ่มฉัตรดอกไม้ทอง ดอกไม้เงินด้วย  2 องค์ อยู่ติดกับโรงเรียนปทุมคงคา
การสำเร็จโทษหม่อมไกรสรด้วยท่อนจันทน์ที่วัดปทุมคงคาฯ เมื่อวันที่ 13 ธันวาคม พ.ศ. 2391 (ตรงกับวันพุธ เดือนอ้าย แรม 3 ค่ำ ปีวอก สัมฤทธิศก จ.ศ. 1210) เป็นการสำเร็จโทษด้วยวิธีนี้ครั้งสุดท้ายกับสมาชิกราชวงศ์
วันที่ 17 กรกฎาคม พ.ศ. 2560 ราชกิจจานุเบกษาได้เผยแพร่ประกาศกรมศิลปากรขึ้นทะเบียนและกำหนดให้เขตที่ดินวัดปทุมคงคาราชวรวิหารเป็นเขตที่ดินโบราณสถาน

**ลำดับเจ้าอาวาส**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2014-12-23 
ปทุมคงคาราชวรวิหาร
ปทุมคงคาราชวรวิหาร
ปทุมคงคาราชวรวิหาร
หมวดหมู่:โบราณสถานในเขตสัมพันธวงศ์
หมวดหมู่:สิ่งก่อสร้างริมแม่น้ำเจ้าพระยา
หลวงพ่อสัมฤทธิ์ (วัดหมอนไม้)

หลวงพ่อสัมฤทธิ์ เป็นพระพุทธรูปศักดิ์สิทธิ์ 1 ใน 9 พระพุทธรูปศักดิ์สิทธิ์แห่งเมืองอุตรดิตถ์ องค์พระพุทธรูปเป็นพระสกุลช่างสุโขทัย สร้างในสมัยกรุงสุโขทัยเป็นราชธานี ตัวองค์พระเป็นเนื้อโลหะสำริด ปางมารวิชัย ประดิษฐานเป็นพระประธานภายในอุโบสถ วัดหมอนไม้ อำเภอเมืองอุตรดิตถ์ จังหวัดอุตรดิตถ์

**ประวัติ**
เมื่อ พ.ศ. 2446 สมภารติ่ง เจ้าอาวาสวัดหมอนไม้ในสมัยนั้น ได้พบหลวงพ่อสัมฤทธิ์ในวิหารเก่าในวัดร้างแห่งหนึ่งในอำเภอลับแล องค์พระเดิมมีความชำรุดมาก ท่านจึงได้นำชาวบ้านและพระสงฆ์มาอัญเชิญองค์พระกลับมายังวัดหมอนไม้เพื่อสักการบูชา โดยท่านเจ้าอาวาสองค์ต่อมาคือสมภารหวิง ได้ลงไปศีกษาพระปริยัติธรรมยังวัดสระเกษ กรุงเทพมหานคร จึงได้ชักชวนชาวบ้านเรี่ยไรได้เงินและโลหะทองแดงจำนวนหนึ่งเพื่อนำไปให้ช่างทำการบูรณะหลวงพ่อให้สมบูรณ์ โดยสมภารหวิงได้อัญเชิญหลวงพ่อไปซ่อมแซมยังบ้านช่างหล่อ ธนบุรี (กรุงเทพมหานคร) ในปี พ.ศ. 2455 จึงอัญเชิญกลับมาประดิษฐานเป็นพระประธานในอุโบสถวัดหมอนไม้จนปัจจุบัน

**ดูเพิ่ม**
 วัดหมอนไม้


**แหล่งข้อมูลอื่น**
  ข้อมูลอำเภอเมืองอุตรดิตถ์. สำนักงานพระพุทธศาสนาจังหวัดอุตรดิตถ์. เรียกข้อมูลเมื่อ 25-4-52
หมวดหมู่:พระพุทธรูปศิลปะสุโขทัย
หมวดหมู่:พระพุทธรูปปางมารวิชัย
หมวดหมู่:อำเภอเมืองอุตรดิตถ์
สมัยปัจจุบัน

สมัยปัจจุบัน เป็นช่วงเวลาของอารยธรรมหนึ่ง ๆ ซึ่งเป็นช่วงที่แต่ละอารยธรรมจะมีเทคโนโลยีเข้ามาใช้อย่างแพร่หลาย และมีการตระหนักถึงการใช้เทคโนโลยีอย่างถูกวิธี
นักประวัติศาสตร์ได้กำหนดช่วงเวลาที่เป็น "สมัยปัจจุบัน" ของสากลโลกไว้ให้ตรงกับ ค.ศ. 1945 จนถึงปัจจุบันนี้ โดยเริ่มนับจากการสิ้นสุดของสงครามโลกครั้งที่สอง เป็นต้นมา
ในสมัยใหม่ เป็นช่วงเวลาแห่งการสร้างเทคโนโลยี และการค้นพบทฤษฎีความรู้ต่างๆ มากมาย แต่ทว่า การใช้เทคโนโลยีอย่างขาดจิตสำนึกทำให้เทคโนโลยีถูกใช้ไปในทางไม่ดีในช่วงปลายของสมัยใหม่ เกิดการแข่งขันสะสมและประดิษฐ์อาวุธอันร้ายแรงของประเทศต่างๆ จนนำไปสู่สงครามโลกถึง 2 ครั้ง ในเวลาเพียง 31 ปี มีผู้เสียชีวิตรวมกว่า 100 ล้านคน เป็นความสูญเสียของมนุษย์ ที่เกิดจากสิ่งประดิษฐ์และการกระทำของมนุษย์ด้วยกันเอง
แต่ในช่วงใกล้สิ้นสุดของสมัยใหม่ เกิดการตระหนักในการใช้วิทยาการอย่างถูกวิธีและรอบคอบ แต่ในขณะเดียวกัน การพัฒนาเทคโนโลยีก็ยังมีอย่างต่อเนื่อง และนับจากนั้น เทคโนโลยีของมนุษย์ก็ไม่เคยถูกจงใจใช้เพื่อสังหารมนุษย์จำนวนมาก ๆ อีกเลย ทำให้สังคมของอารยธรรมนั้นๆ มีสภาพคล้ายกับในช่วงปัจจุบัน ทำให้สมัยใหม่ของอารยธรรมนั้นๆ สิ้นสุดลง และอารยธรรมก้าวเข้าสู่สมัยปัจจุบัน
แต่ถึงกระนั้น ก็มิใช่ว่าสมัยใหม่จะไม่มีสงครามเลย สงครามที่มีชื่อเสียงที่สุดในช่วงสมัยปัจจุบัน คือ สงครามเย็น อันเป็นการต่อสู้ทางอุดมการณ์ของระบอบการปกครองระหว่างฝ่ายที่สนับสนุนระบอบประชาธิปไตย กับระบอบคอมมิวนิสต์ ที่ต่างฝ่ายต่างพยายามเปลี่ยนโลกให้มีการปกครองในระบอบที่ฝ่ายตนสนับสนุน มีการใช้อาวุธปืนในการสังหารบ้าง แต่ไม่มีความรุนแรงกว้างขวางไม่มากเท่าสงครามโลกในสมัยใหม่
หมวดหมู่:ยุคสมัยในประวัติศาสตร์
ตามัว

ตามัว (Amblyopia) หรือที่นิยมเรียกว่า ตาขี้เกียจ (Lazy eye) เป็นความผิดปกติทางสายตาที่มีสายตาแย่ลงในดวงตาที่มีโครงสร้างปกติ หรือสายตาแย่ลงอย่างไม่เป็นสัดส่วนกับความผิดปกติทางโครงสร้างของตา ประมาณกันว่ามีผู้ป่วยตาขี้เกียจอยู่ประมาณร้อยละ 1 ถึง 5 ของประชากร
สาเหตุของตาขี้เกียจเกิดจากการขาดหรือบกพร่องในการกระตุ้นด้วยภาพไปสู่ระบบประสาทการมองเห็นในสมองเป็นระยะเวลาหนึ่งในช่วงวัยเด็ก โดยทั่วไปมักเป็นในตาเพียงข้างเดียว แต่อาจเป็นในตาทั้งสองข้างก็ได้ การตรวจพบตาขี้เกียจในช่วงเริ่มแรกจะทำให้มีโอกาสรักษาได้ผลดี
ตาขี้เกียจกับตาเขมีความเกี่ยวข้องกันอย่างมาก แต่ไม่ใช่สิ่งเดียวกัน

**อ้างอิง**

**อ่านเพิ่ม**
  type = review - isbn=978-1461490586- Chapter What is Amblyopia? pp. 123–145, 10.1007/978-1-4614-9059-3_8,- Chapter Treatment of Amblyopia pp. 167–180, 10.1007/978-1-4614-9059-3_10.-  s2cid = 38988992 -  doi-access = free -  doi-access = free 

**แหล่งข้อมูลอื่น**
 National Eye Institute (NEI) Resource Guide- Lazy Eye Site from the National Health Service, UK- Look After Your Eyes - patient information on Amblyopia or ‘lazy eye’ by College of Optometrists
หมวดหมู่:ความผิดปกติของการเห็นและภาวะตาบอด
พอร์ตแลนด์

พอร์ตแลนด์ (Portland) เป็นเมืองที่มีประชากรมากที่สุดในรัฐออริกอน สหรัฐ ตั้งอยู่ในภูมิภาคแปซิฟิกตะวันตกเฉียงเหนือ ตั้งอยู่ทางทิศเหนือของรัฐออริกอน ใน ค.ศ. 2008 มีประชากรประมาณ 575,930 คน ทำให้พอร์ตแลนด์เป็นเมืองที่มีประชากรมากเป็นอันดับที่ 30 ของสหรัฐ และยังได้ชื่อว่าเป็นเมืองที่ร่มรื่นที่สุดในสหรัฐอีกด้วย

**อ้างอิง**

**แหล่งข้อมูลอื่น**
  เว็บไซต์เมืองพอร์ตแลนด์-  แนะนำการท่องเที่ยวเมืองพอร์ตแลนด์
หมวดหมู่:เมืองในรัฐออริกอน
แทมปา

แทมปา (อังกฤษ : Tampa) ตั้งอยู่บนชายฝั่งตะวันตกของรัฐฟลอริดา ประเทศสหรัฐอเมริกา อยู่ในเคาน์ตีฮิลห์โบโรห์ ในปี พ.ศ. 2550 คาดว่ามีจำนวนประชากรประมาณ 382,060 คน จัดอยู่ในอันดับที่ 54 ของเมืองที่มีประชากรมากที่สุดในสหรัฐอเมริกา

**อ้างอิง**

**แหล่งข้อมูลอื่น**
  เว็บไซต์เมืองแทมปา-  ศูนย์ประวัติศาสตร์เมืองแทมปา
ท
แม่แบบ:กล่องข้อมูล วารสาร/doc

The Template:Infobox Journal is used to display details about journal publications as a right-side infobox. It can be stacked with other infoboxes.

**Usage**

**Examples**
 language - default is "English" but could put many:  language=English or French (etc.).- website - Just put the full URL; e.g., http://www.nature.com . This field automatically displays the name "Journal homepage."  If you wish to display a different name, or to include additional links, use parameters "link1" & "link1-name" ("link2" etc.).  For example, show "About Nature":
website = http://www.nature.com
link1 = http://www.nature.com/nature/about/index.html
link1-name = About Nature- title - The infobox displays the journal title at the top, wrapping to keep the infobox narrow. To custom-wrap a long title, insert "". Otherwise, the title will auto-wrap after all words that fit:
title = Canadian Journal ofEarth Sciences- country - such as "Canada". To include a flag, use:  country= {{flag|Canada}}. The non-breaking " " keeps the parenthesis "(" on the same line.
 In general, any parameter can be custom-wrapped by inserting a "" wherever needed.

**COinS**
 

**See also**
 Infobox Magazine
Journal
be-x-old:Шаблён:Часопіс
bn:টেমপ্লেট:Infobox Journal
en:Template:Infobox journal
es:Plantilla:Ficha de periódico/doc
fa:الگو:جعبه اطلاعات روزنامه
fi:Malline:Lehti
fr:Modèle:Infobox Revue
hy:Կաղապար:Տեղեկաքարտ Պարբերական
ja:Template:Infobox Journal
ka:თარგი:ინფოდაფა ჟურნალი
mk:Шаблон:Инфокутија за стручно списание
no:Mal:Infoboks forskningstidsskrift
pl:Szablon:Czasopismo infobox
ru:Шаблон:Журнал
sv:Mall:Akademisk tidskrift
uk:Шаблон:Журнал
หมวดหมู่:อาชญากรสงครามชาวไทย

หมวดหมู่:อาชญากรสงคราม
หมวดหมู่:อาชญากรชาวไทย
หมวดหมู่:ชาวไทยในสงครามโลกครั้งที่สอง
เค้าโครงการเศรษฐกิจ พ.ศ. 2475

เค้าโครงการเศรษฐกิจ พ.ศ. 2475 หรือที่รู้จักในนาม สมุดปกเหลือง เป็นร่างแผนเศรษฐกิจเพื่อปฏิรูปที่ดินและรัฐสวัสดิการแก่ประชาชน ที่ปรีดี พนมยงค์ (ขณะมีบรรดาศักดิ์เป็นหลวงประดิษฐ์มนูธรรม) สมาชิกคณะราษฎร เผยแพร่เมือวันที่ 15 มีนาคม พ.ศ. 2476  สมุดปกเหลืองนี้ถูกนำไปใช้เป็นข้อกล่าวหาว่านายปรีดีเป็นคอมมิวนิสต์ และทำให้เกิดความแตกแยกในรัฐบาลอย่างรุนแรง รัฐบาลจึงกำหนดให้ปิดสภา งดใช้รัฐธรรมนูญบางมาตรา และเป็นที่มาของการรัฐประหารครั้งแรกในประเทศไทย

**เนื้อหา**
เนื้อหาของสมุดปกเหลืองแบ่งออกเป็น 11 หมวด ดังนี้
# ประกาศของคณะราษฎร
# ความไม่เที่ยงแท้แห่งการเศรษฐกิจ
# การประกันความสุขสมบูรณ์ของราษฎร 
# แรงงานที่สูญเสียไป และพวกหนักโลก แบ่งเป็น
## แรงงานเสียไปโดยที่มิได้ใช้เต็มที่
## แรงงานเสียไปเพราะจัดการเศรษฐกิจไม่เหมาะ
## แรงงานที่เสียไปโดยไม่ใช้เครื่องจักรกล
## แรงงานที่เสียไป เพราะบุคคลที่เกิดมาหนักโลก
# วิธีซึ่งรัฐบาลจะหาที่ดิน แรงงาน เงินทุน
## การจัดหาที่ดิน
## การจัดหางาน
## การจัดหาทุน
# การจัดทำให้รายได้และรายจ่ายของรัฐบาลเข้าสู่ดุลยภาพ
## ดุลยภาพภายในประเทศ
## ดุลยภาพระหว่างประเทศ
# การแบ่งงานออกเป็นสหกรณ์
# รัฐบาลจะจัดให้มีการเศรษฐกิจชนิดใดบ้างในประเทศ
# การป้องกันความยุ่งยาก ในปัญหาเรื่องนายจ้างกับลูกจ้าง
# แผนเศรษฐกิจแห่งชาติ
# ผลสำเร็จอันเกี่ยวแก่หลัก 6 ประการ
## เอกราช
## การรักษาความสงบเรียบร้อยภายใน
## การเศรษฐกิจ
## เสมอภาค
## เสรีภาพ
## การศึกษา

**ปฏิกิริยา**
พระบาทสมเด็จพระปกเกล้าเจ้าอยู่หัว มีพระราชวิจารณ์เค้าโครงเศรษฐกิจของนายปรีดีไว้ในสมุดปกขาว ซึ่งทั้งสมุดปกขาวและสมุดปกเหลืองอันเป็นความแตกแยกทางความคิดเกี่ยวกับระบบเศรษฐกิจในประเทศไทย ยังเป็นชนวนเหตุให้เกิดกบฏบวรเดชในปีเดียวกันอีกด้วย

**ดูเพิ่ม**
 เศรษฐกิจไทย- ยูโทเปีย- ความมั่งคั่งของประชาชาติ- ว่าด้วยทุน- ทรัพยศาสตร์

**อ้างอิง**
 เชิงอรรถ
 บรรณานุกรม-  หน้า = 141-6-  จำนวนหน้า = 216-  การอภิวัฒน์ ๒๔๗๕ กับเศรษฐกิจ การเมือง และสังคมยุคใหม่ ปาฐกถาปรีดี พนมยงค์  พุทธศักราช  ๒๕๔๗-  ร่างเค้าโครงเศรษฐกิจ date=2023-02-10  เค้าโครงการเศรษฐกิจ หลวงประดิษฐ์มนูธรรม(ปรีดี พนมยงค์)
หมวดหมู่:การปฏิวัติสยาม พ.ศ. 2475
หมวดหมู่:วรรณกรรมไทย
พระราชบัญญัติจัดการป้องกันรักษารัฐธรรมนูญ พุทธศักราช 2476

ในช่วงหลังการเปลี่ยนแปลงการปกครอง พ.ศ. 2475 ขณะที่ประเทศไทยกำลังปรับตัวเข้าสู่การปกครองระบอบใหม่นั้น มีผู้ที่มีความคิดเห็นไม่ตรงกับรัฐบาลหรือไม่ตรงกับระบบใหม่จำนวนมาก และการจะปราบปรามบุคคลเหล่านี้รัฐบาลก็ได้อาศัยวิธีการออกกฎหมายต่างๆ ขึ้นมาจัดการกับพฤติการณ์ที่ไม่พึงประสงค์และกำหนดให้เป็นความผิดตามกฎหมาย ผู้ใดฝ่าฝืนกฎหมายกระทำการที่ได้บัญญัติไว้ก็ถือเป็นความผิดและต้องรับโทษ  ในปี พ.ศ. 2476 ได้มีการออกกฎหมายเช่นนี้มาก่อนหน้านี้แล้วได้แก่ พระราชบัญญัติว่าด้วยคอมมิวนิสต์ 2476 โดยรัฐบาลพระยามโนปกรณ์นิติธาดา ส่วนพระราชบัญญัติจัดการป้องกันรักษารัฐธรรมนูญนั้นออกมาโดยรัฐบาลพันเอกพระยาพหลพลพยุหเสนา เมื่อ 4 พฤศจิกายน 2476 หลังการรัฐประหารครั้งแรกในประเทศไทย มีจำนวนทั้งสิ้น 6 มาตรา
เนื่องจากก่อนการรัฐประหารมีการปิดสภาและงดใช้รัฐธรรมนูญบางมาตรา พระราชบัญญัตินี้จึงอาจเป็นการตอบโต้กับการการะทำของฝ่ายพระยามโนปกรณ์นิติธาดา อย่างไรก็ตามในพระราชบัญญัตินี้ให้อำนาจเจ้าหน้าที่ฝ่ายรัฐในการกักบริเวณผู้ต้องสงสัยได้เป็นเวลาถึงสิบปี  และยังได้กำหนดระวางโทษการกระทำที่เป็นปฏิปักษ์ต่อรัฐธรรมนูญไว้สามปีถึงยี่สิบปีหรือปรับตั้งแต่ 500 บาทจนถึง 5,000 บาท หรือทั้งจำทั้งปรับ
พระราชบัญญัตินี้ยังถูกใช้ในการตัดสินคดีกบฏนายสิบในปี พ.ศ. 2478 อีกด้วย ปรากฏตามคำพิพากษาของศาลพิเศษ
จัดการป้องกันรักษารัฐธรรมนูญนี้ถูกยกเลิกไปในสมัยจอมพล ป. พิบูลสงคราม โดยพระราชบัญญัติยกเลิกพระราชบัญญัติจัดการป้องกันรักษารัฐธรรมนูญ เมื่อ 9 สิงหาคม พ.ศ. 2481 จากนั้นต่อมาอีก 9 ปีจึงเกิดเหตุการณ์รัฐประหารในประเทศไทย พ.ศ. 2490 โดย จอมพล ป. พิบูลสงคราม ซึ่งยกเลิกรัฐธรรมนูญในขณะนั้นและนำรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2490 หรือที่เรียกว่ารัฐธรรมนูญ "ฉบับใต้ตุ่ม" หรือ "ฉบับตุ่มแดง" มาใช้แทน

**ดูเพิ่ม**
 รัฐธรรมนูญฉบับชั่วคราว พ.ศ. 2490 (รัฐธรรมนูญใต้ตุ่ม)

**อ้างอิง**
หมวดหมู่:ประวัติศาสตร์การเมืองไทย
จัดการป้องกันรักษารัฐธรรมนูญ
จัดการป้องกันรักษารัฐธรรมนูญ
อลิซาเบธ: ราชินีบัลลังก์ทอง

อลิซาเบธ: ราชินีบัลลังก์ทอง (italic=yes) เป็นภาคต่อของ อลิซาเบธ ราชินีบัลลังก์เลือด (Elizabeth) นำแสดงโดย เคต แบลนเชตต์, ไคลฟ์ โอเวน, เจฟฟรีย์ รัช ร่วมด้วย ซาแมนธา มอร์ตัน กำกับการแสดงโดย เชคการ์ คาปูร์

**เนื้อเรื่อง**
ในปี ค.ศ. 1585 หลังการปกครองนานเกือบ 30 ปี ของสมเด็จพระราชินีนาถอลิซาเบธที่ 1 แห่งอังกฤษ (เคต แบลนเชตต์) สเปนภายใต้การนำของพระเจ้าเฟลิเปที่ 2 แห่งสเปน (จอร์ดี้ มอลล่า) กษัตริย์ผู้มีศักดิ์เป็นพระเทวัน (พี่เขย) ของสมเด็จพระราชินีฯอลิซาเบธ ผู้ซึ่งเคร่งครัดในศาสนาคริสต์นิกายโรมันคาทอลิก ต้องการจะกำจัดพระนางทิ้ง เนื่องจากทรงเห็นว่าพระนางนั้นเป็นโปรเตสแตนต์ เสมือนพวกนอกรีต ดังนั้นจึงได้ทรงสายลับหลายคนเข้าสู่อังกฤษเพื่อหาทางที่จะกำจัดพระนางลงเสีย
ขณะที่สถานการณ์ความสัมพันธ์ระหว่างสเปนกับอังกฤษกำลังตึงเครียด ในอีกทางหนึ่ง พระนางได้ชื่อว่าทรงเป็นราชินีพรหมจรรย์ที่มิเคยได้ผ่านการอภิเษกสมรสกับชายใด มีราชทูตจากหลายประเทศพยายามเสนอตัวเจ้านายของตนเพื่อเป็นคู่อภิเษกกับพระนาง แต่พระนางไม่ปักพระทัยกับชายใด ๆ จนกระทั่งวันหนึ่ง พระนางได้พบกับ เซอร์ วอลเตอร์ ราเลกห์ (ไคลฟ์ โอเวน) นักเดินเรือผู้แสวงหาโลกใหม่ เขาทำให้พระนางทึ่งและสนพระทัยในตัวเขา แต่ราเลกห์ชื่นชอบพระนางในฐานะราชินีเท่านั้น ราเลกห์เพียงต้องการขอพระราชานุญาตให้เดินเรือไปแสวงหาอาณายิคมใหม่ ๆ ในนามของจักรวรรดิอังกฤษ และแอบได้เสียกับ เบสส์ (แอ็บบี้ คอร์นิช) นางกำนัลคนสนิท
ในขณะเดียวกัน สมเด็จพระราชินีนาถแมรีที่ 1 แห่งสกอตแลนด์ (ซาแมนธา มอร์ตัน) พระขนิษฐาต่างพระมารดาของสมเด็จพระราชินีฯอลิซาเบธ ผู้ซึ่งมีสิทธิ์ในการที่จะครองบัลลังก์อังกฤษเช่นเดียวกัน ซึ่งถูกควบคุมตัวให้อยู่แต่ในปราสาท ก็ได้ดำเนินแผนลับร่วมกับพระเจ้าเฟลิเปฯ เมื่อการลอบสังหารพระนางฯเกิดขึ้นแต่ล้มเหลว ผู้กระทำการถูกจับกุมตัวได้และซัดทอดมาถึงพระนาง พระนางถูกตัดสิทธิลงโทษด้วยการประหารชีวิตภายในพระราชวัง ซึ่งสมเด็จพระราชินีฯอลิซาเบธ ทรงเศร้าพระทัยเป็นอย่างมาก
การสิ้นพระชนม์ด้วยการถูกสำเร็จโทษของสมเด็จพระราชินีฯแมรีที่ 1 ทำให้พระเจ้าเฟลิเปฯเร่งส่งกองทัพเรืออาร์มาดา อันเกรียงไกรของสเปนเข้าสู่ชายฝั่งอังกฤษ โดยหวังจะจะบุกเข้ามาถึงแม่น้ำเทมส์ ถึงพระนครลอนดอนเมืองหลวง พระนางตัดสินพระทัยทำศึกครั้งนี้ที่เดิมพันด้วยพระชนม์ชีพและบ้านเมือง ทั้ง ๆ ที่มีกำลังพลน้อยกว่า โดยมีเซอร์ฟรานซิส วอลซิ่งแฮม (เจฟฟรีย์ รัช) ขุนนางผู้ภักดีคอยเคียงข้าง

**รางวัล**
 ชนะเลิศ รางวัลออสการ์ สาขาออกแบบเครื่องแต่งกายยอดเยี่ยม- ชนะเลิศ รางวัลโทรทัศน์ทองคำ ทีมพากย์ยอดเยี่ยม (ช่อง 7)

**อ้างอิง**
  ข้อมูลจากIMDb

**แหล่งข้อมูลอื่น**
  เว็บไซต์อย่างเป็นทางการของภาพยนตร์
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์สงคราม
หมวดหมู่:ภาพยนตร์ชีวประวัติ
หมวดหมู่:ภาพยนตร์ภาคต่อ
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่ถ่ายทำในประเทศอังกฤษ
หมวดหมู่:ภาพยนตร์ที่ถ่ายทำในสกอตแลนด์
ยุทธการที่ทิวก์สบรี

ยุทธการที่ทิวก์สบรี (Battle of Tewkesbury) เป็นยุทธการในสงครามดอกกุหลาบที่เกิดขึ้นเมื่อวันที่ 4 พฤษภาคม ค.ศ. 1471 ที่เมืองทิวก์สบรีในเทศมณฑลกลอสเตอร์เชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคัสเตอร์ที่นำโดยเอ็ดมันด์ โบฟอร์ต ดุ๊กที่ 4 แห่งซัมเมอร์เซต, มาร์กาเร็ตแห่งอ็องฌู และเอ็ดเวิร์ดแห่งเวสต์มินสเตอร์ เจ้าชายแห่งเวลส์ และฝ่ายราชวงศ์ยอร์กที่นำโดยพระเจ้าเอ็ดเวิร์ดที่ 4 และริชาร์ด ดุ๊กแห่งยอร์ก พระอนุชา ผลของยุทธการครั้งนี้ยอร์กเป็นฝ่ายได้รับชัยชนะอย่างเด็ดขาด
ยุทธการครั้งนี้เป็นยุทธการที่ทำให้ฝ่ายราชวงศ์แลงคัสเตอร์ต้องยุติการยึดราชบัลลังก์อังกฤษเป็นการชั่วคราว จากนั้นมาก็เป็นเวลาอีกสิบสี่ปีก่อนที่เฮนรี ทิวดอร์จะสามารถยุติความขัดแย้งของราชวงศ์แลงคัสเตอร์และราชวงศ์ยอร์กเป็นการถาวรได้

**อ้างอิง**


**ดูเพิ่ม**
 สงครามดอกกุหลาบ- สงครามกลางเมือง- ราชวงศ์แลงคัสเตอร์- ราชวงศ์ยอร์ก
หมวดหมู่:สงครามดอกกุหลาบ